Абвінавачаныя (сярод іх застаўся адзін афіцэр, другога вызвалілі праз тыдзень пасля затрымання) пачалі знаёміцца з матэрыяламі справы. Гэта дазволілі і Святлане Коржыч. Яна штотыдзень на 2-3 дні прыяжджае ў Мінск зь Пінску, ідзе ў цэнтральны апарат і гартае сабраныя следчай групай дакументы. У справе больш за 30 тамоў, паспець трэба да 4 чэрвеня. З агучанай СК версіяй аб давядзенні да самагубства Святлана Коржыч катэгарычна не згодная.